முந்தைய பாகம் படிக்காதவர்கள் அதையும் இங்கு படித்து விடவும் அப்போதுதான் ஒரு முழுமை கிடைக்கும் அ.தி.மு.க இப்போதைய ஆளும் கட்சி கடந்த பொதுத் தேர்தலோடு காணாமல் போகும் என்று பல அஞ்சா நெஞ்சர்கள் ஆருடம் சொன்ன கட்சி ஆனால் அழிவின் விளிம்புக்கு போன கட்சிக்கு அவர்களே மறைமுகமாக ஆக்சிஜன் கொடுத்துவிட்டார்கள் அதன் காரணமாக இன்று அசுர பலத்தோடு ஆளும்கட்சியாக இருக்கின்றது இன்றைய அ.தி.மு.கவின் அடையாளம் ஜெயலலிதா மட்டுமே அவரையும் தாண்டி யாருமே நினைவுக்கு வருவதில்லை அவரும் வரவிடுவதில்லை அவர் கட்சியை கையில் எடுத்த காலத்தில் இருந்தே தன்னை மிஞ்ச கூடியவர்களையும் தன்னோடு மோதக்கூடியவர்களையும் கவனமாகக் களை எடுத்துக் கொண்டிருக்கிறார் இந்த களைஎடுப்பில் எம்.ஜி.ஆர் காலத்திலேயே செல்வாக்காக விளங்கிய பலரும் காணாமல் போய்விட்டனர் ஆர்.எம்.வீரப்பன் திருநாவுக்கரசு முத்துசாமி எஸ்.டி.எஸ் சேடப்பட்டி இப்படி வசீகரமான மக்களிடம் இரண்டாம் கட்ட தலைவர்களை அடையாளம் தெரியாமல் ஆக்கினார் இப்படி கவனமாக பூக்களை மட்டுமே தனக்கான பாதையில் போட்டுக்கொண்டு வந்ததால் அவருக்குப்பின்னால் எந்த பூஞ்ச்செடியையும் காணவில்லை அதையும்மீறி ஜெயாவின் அரசியல் வாரிசு என்ற பரமபதத்தில் அவராலே ஏத்திவிட்டு அவராலே கொத்தி வீழ்ந்தவர்கள்தான் அதிகம் சுதாகரன் டி.டி.வி.தினகரன் வெங்கடேஷ் ராவணன் இப்படி இவராலே வீழ்ந்த மன்னார்குடி விக்கெட்டுகள் அதிகம் ஆனால் இதனை எல்லாம் பொருட்படுத்தாமல் சற்றும் மனம் தளராத விக்ரமாத்தித்யர்கள் யார் என்று பார்த்தால் சட்டென்று மனதில் நிழழாடுவது மூன்று உருவங்கள்தான் ஓ.பன்னீர்ச்செல்வம் ஜெயகுமார் நத்தம் விஸ்வநாதன் ஆனால் இவர்களுக்கு ஒட்டுமொத்த தமிழகத்திலும் தனிப்பட்ட செல்வாக்கு என்று பார்த்தால் பூஜ்யமே இதில் ஓ.பன்னீர்ச்செல்வம் மட்டும் ஆறுமாத காலம் பாதணிகளை அரியணையில் வைத்து ஆட்சி நடத்தியவர் என்ற முறையில் அறிமுகம் இவரிடம் நிர்வாகத்திறமை என்று பார்த்தால் பட்ஜெட் சூட்கேசில் ஜெயாவின் படத்தை ஒட்டிக் கொண்டு வருபவரிடம் அதனை எதிர்பார்த்தால் நாம்தான் முட்டாள் இவரெல்லாம் நாவலர் மாதிரி இப்படி இரண்டாம் இடத்திலே இருப்பதுதான் அவருக்கும் நல்லது தமிழகத்திற்கும் நல்லது அடுத்து நத்தம் விஸ்வநாதன் இப்போதைய மின்சாரத்துறை அமைச்சர் ஆட்சியில் அமர்ந்து ஒருவருடம் ஆகிய நிலையிலும் தனது துறையில் உள்ள பிரச்சனையே இன்னும் இவரால் தீர்க்கமுடியவில்லை அல்லது முயற்சியே செய்யவில்லை எனலாம் அப்படி இருக்கும்போது ஆட்சி முதலமைச்சர் பதவி என்பது இவருக்கு குருவி தலையில் பனங்காய்தான் இப்படி அ.தி.மு.க வில் ஜெயாவை தவிர்த்து யாரை எடுத்துக்கொண்டாலும் ஒரு வரி கேள்விபதில் போல சுலபமாக கடந்துவிடலாம் ஆக ஜெயாவை தவிர்த்து அந்த கட்சியில் யார் முதல்வராக வந்தாலும் அது அப்ரசண்டி கைல ஆட்சிய கொடுத்தது போலதான் இருக்கும் இப்போது தி.மு.கவுக்கு வரலாம் அ.தி.மு.க வை பொறுத்தவரையில் ஜெயா இருக்கும் வரை அடுத்து என்ற கேள்விக்கே அங்கு இடமில்லை அப்படி ஒரு கேள்வி வந்தால் அதை கேட்டவருக்கும் அங்கு இடமில்லை ஆனால் தி.மு.கவில் இப்போதைய முக்கிய விவாதமே அடுத்து என்பதில்தான் இருக்கிறது இதற்கு முதல் முக்கிய காரணம் என்று பார்த்தால் இப்போதைய தலைவர் கருணாநிதியின் வயது இரண்டாவது காரணம் என்று பார்த்தால் பல சமயம் பனிமலை போலவும் சில சமயம் எரிமலை போலவும் நடக்கும் வாரிசு சண்டை இப்போது தலைவர் என்ற இசை நாற்காலிக்கு ஸ்டாலின் மற்றும் அழகிரி என இரண்டு பேர் சுற்றுகின்றனர் இப்போதைக்கு இல்லையென்றாலும் ஆட்டத்துக்கு நானும் தயார் ஆகிக்கொண்டிருக்கிறேன் என்று கனிமொழியும் காத்துக்கொண்டிருக்கிறார் ஆகக்கூடி.. இந்த வாரிசு சண்டை ஒருவிதத்தில் கருணாநிதிக்கு துன்பத்தை தந்தாலும் இன்னொருவிதத்தில் மகிழ்ச்சியே கட்சியின் இரண்டாம்கட்டத் தலைவர்களிடம் யார் அடுத்த வாரிசு என்பதில் மாற்றுக் கருத்து உண்டே ஒழிய கருணாநிதியின் வாரிசுகளில் ஒருவர்தான் கட்சியின் அடுத்த வாரிசு என்பதில் யாருக்குமே மாற்றுக்கருத்து இல்லையே இது அவருக்கு சந்தோசமான விசயம்தானே?